തിരുവനന്തപുരം: കാര്ഷിക മേഖലയിലെ യന്ത്രവല്ക്കരണം കാര്യക്ഷമമാക്കാന് കാംകോ യെ ശക്തിപ്പെടുത്തും: കൃഷി മന്ത്രി പി. പ്രസാദ് തിരുവനന്തപുരം: കേരളത്തിലെ പ്രമുഖ പൊതുമേഖല സ്ഥാപനമായ കാംകോയെ ശക്തിപ്പെടുത്തുന്നതിലൂടെ കാര്ഷിക മേഖലയിലെ വെല്ലുവിളിയായി നിലനില്ക്കുന്ന യന്ത്രവല്ക്കരണം കൂടുതല് കാര്യക്ഷമമാക്കുമെന്ന് കൃഷി വകുപ്പ് മന്ത്രി പി പ്രസാദ് പറഞ്ഞു. കാംകോയിലെ വിവിധ വിഷയങ്ങള്ക്ക് പരിഹാരം കാണുന്നതിന് കൃഷി മന്ത്രി വിളിച്ചു ചേര്ത്ത യോഗത്തില് ട്രേഡ് യൂണിയന് നേതാക്കളും തൊഴിലാളി പ്രതിനിധികളും പങ്കെടുത്തു. മറ്റു സംസ്ഥാനങ്ങളില് നിന്നുമുള്ള ധാരാളം കര്ഷകര് കാംകോയുടെ കാര്ഷിക യന്ത്രങ്ങളെ ആശ്രയിക്കുന്നു എന്നത് കര്ഷകര്ക്ക് കാംകോ ഉത്പ്പന്നങ്ങളിലുള്ള വിശ്വാസമാണ് തെളിയിക്കുന്നത്. ആ വിശ്വാസം അതേപടി നിലനിര്ത്താന് പ്രത്യേകം ശ്രദ്ധ ചെലുത്തും. കാര്ഷിക യന്ത്രങ്ങള് നിര്മ്മിക്കുന്നതിന് ആവശ്യമായ ഗുണനിലവാരമുള്ള യന്ത്രഭാഗങ്ങള് വാങ്ങുന്നതിന് ഉദ്യോഗസ്ഥര്ക്ക് കൂട്ടു ഉത്തരവാദിത്വമാണ് ഉള്ളതെന്നും, അതില് വീഴ്ച വരുത്തുന്നവര് നടപടി നേരിടേണ്ടിവരുമെന്നും മന്ത്രി ഓര്മിപ്പിച്ചു. പൊതു മേഖലയെ സംരക്ഷിക്കാന് ആര്ജ്ജവമുള്ള ഒരു സര്ക്കാര് ആണ് കേരളത്തിലുള്ളത്. കാര്യക്ഷമമായ പ്രവര്ത്തനത്തിന് സംതൃപ്തമായ തൊഴിലാളികള് കൂടിയേതീരൂ തൊഴിലാളികളുടെ ആനുകൂല്യങ്ങള് സമയ ബന്ധിതമായി നടപ്പിലാക്കാന് പരിശ്രമിക്കും. തൊഴിലാളികള്ക്ക് ലഭിക്കേണ്ട പ്രമോഷന് നടപ്പിലാക്കുന്നതില് വീഴ്ച്ച വന്നിട്ടുണ്ടോ എന്ന് പരിശോധിക്കും. ഐ.എം.ജി പഠന റിപ്പോര്ട്ടും പബ്ലിക് സര്വീസ് കമ്മീഷന് ശുപാര്ശകളും പഠനവിധേയമാക്കി സേവന വേതന വ്യവസ്ഥകള് നടപ്പിലാക്കും. മാര്ക്കറ്റിംഗ് സംവിധാനം ശക്തിപ്പെടുത്തും. മാര്ക്കറ്റിംഗ് വിപുലീകരിക്കുന്നത് സംബന്ധിച്ച് പഠനം നടത്തി റിപ്പോര്ട്ട് സമര്പ്പിക്കാന് മാനേജിങ് ഡയറക്ടറെ ചുമതലപ്പെടുത്തി. കൃഷി വകുപ്പ് സെക്രട്ടറി സി. എ. ലത, തൊഴിലാളി സംഘടനാ നേതാക്കാള്, മാനേജിങ് ഡയറക്ടര് കെ.പി. ശശികുമാര് എന്നിവര് ചര്ച്ചയില് പങ്കെടുത്തു.